Միքելանջելո

**Միքելանջելո Բուոնարոտի** (, ), իտալացի քանդակագործ, գեղանկարիչ, ճարտարապետ և պոետ։

## Կենսագրություն
[ձախից|մինի|Միքելանջելոն իր [Դավիթ (Միքելանջելո)|«Դավիթ» քանդակը ավարտել է 1504 թվականին]]
Միքելանջելոն ծնվել է տոսկանական Կապրեզե քաղաքում, Արեցոյի մոտ, ֆլորենցիացի սնանկացած ազնվական Լոդովիկո Բուոնարոտիի ընտանիքում։ Դեռ վեց տարեկան հասակում զրկվել է մորից։ Մոտ 1485-1498 թվականներին Միքելանջելոն հաճախել է Ֆրանչեսկո դա Ուրբինոյի գիմնազիան։ Մանուկ հասակում ապրել ու դաստիարակվել է Ֆլորենցիայում, այնուհետև որոշ ժամանակ ապրել է Սետտինյանո քաղաքում։

1488 թվականին Միքելանջելոն ընդունվում է անվանի նկարիչ Դոմենիկո Գիրլանդայոյի արվեստանոց։ Այդտեղ նա սովորում է մեկ տարի։ Այնուհետև ուսանում է հայտնի քանդակագործ Բերտոլդո դի Ջովաննիի դպրոցում, որը հովանավորվում էր Ֆլորենցիայի փաստացի տիրակալ Լորենցո դե Մեդիչիի կողմից։ Մեդիչին բացահայտում է Միքելանջելոյի տաղանդը և սկսում է հովանավորել նրան։ Որոշ ժամանակ Միքելանջելոն ապրում է Մեդիչիի դղյակում։ Հնարավոր է, որ այս ժամանակահատվածում է ստեղծվել «Մադոննան սանդուղքի մոտ» ստեղծագործությունը։ 1492 թվականին Մեդիչին մահանում է, և Միքելանջելոն վերադառնում է հայրենի քաղաք։

1494-1495 թվականներին Միքելանջելոն ապրում է Բոլոնիայում և ստեղծում է սուրբ Դոմինիկի դամբարանի համար քանդակներ։ 1495 թվականին նա նորից գնում է Ֆլորենցիա, որտեղ կառավարում էր դոմինիկյան քարոզիչ Ջիրոլամո Սավոնարոլան և այստեղ կերտում է «Սբ. Հովհաննես» և «Քնած կուպիդոնը» քանդակները։ 1496 թ. կարդինալ Ռաֆայել Ռիարիոն գնում է Միքելանջելոյի մարմարյա «Կուպիդոնը» և գործի հեղինակին հրավիրում Հռոմ՝ աշխատելու։ 1496-1501 թվականներին Միքելանջելոն ստեղծում է «Հռոմի Պիետան» և «Բաքոսը»։

1501 թվականին Միքելանջելոն վերադառնում է Ֆլորենցիա և այստեղ ստեղծում է «Դավիթ» արձանը և որոշ քանդակներ «Պիկկոլոմինիի  զոհասեղանի» համար։ 1503 թվականին պատվերով ստեղծում է «Տասներկու առաքյալները», սկսում է «Սբ. Մատթեոսը»։ 1503-1505 թվականներին կերտվում են «Մադոննա Դոնի», «Բրյուգեի մադոննան» և այլ ստեղծագործություններ։

1505 թվականին նկարիչը մեկնում է Հռոմ և Հուլիոս Բ պապի պատվերով սկսում է նրա դամբարանի կառուցումը։ Այս ժամանակաշրջանին են պատկանում «Մովսես», «Շղթայված ստրուկը», «Մեռնող ստրուկը» և «Լիա» քանդակները։

Միքելանջելոն մահացել է 1564 թվականի փետրվարի 18-ին և թաղված է Սանտա-Կրոչե եկեղեցում, որը գտնվում է Ֆլորենցիայում։ Իր երկրային կյանքում համեստ կենցաղավարությամբ աչքի ընկած, մշտապես քչով բավարարված այդ բազմաքանքար մեծությունը մահից առաջ թելադրել է իր կտակը իրեն բնորոշ լակոնիկ ոճով.

## Ստեղծագործության հակիրճ բնութագիր
Իր ստեղծագործություններում Միքելանջելոն կատարյալ կերպով մարմնավորել է հումանիզմի՝ մարդասիրության մեծ գաղափարները, կոթողայնորեն արտացոլել մարդու գեղեցկությունն ու անսահման կարողությունները։ Նա համարվում է արվեստի մեջ բարոկկո ոճի, մաներայնության հիմնադիրը։ Հատկապես 1520 թվականից հետո նրա ստեղծած գործերում վառ կերպով արտահայտված են բարոկկոյի միտումները, նոր մտածողությունը, հեղինակի մեծագույն տենչը՝ ներշնչելու մարդուն, որ ինքը բարձրագույն էակ է՝ մնացած արարածներից տարբերվող։

Միքելանջելոն Արևմուտքի առաջին արվեստագետն է, ում կենսագրությունը հրատարակվել է դեռևս իր կենդանության օրոք։ Ընդ որում՝ այդ կենսագրություններից մեկի հեղինակը՝ համբավավոր Ջորջո Վազարին, պնդում էր, որ Միքելանջելոյի աշխատանքները կապրեն ավելի երկար, քան շատ ու շատ այլ նկարիչների կամ քանդակագործների որևիցե ստեղծագործություն։ Նա ավելացնում էր, որ Միքելանջելոն գերազանց վարպետ է ոչ թե մեկ, այլ միանգամից երեք արվեստներում՝ նկարչությունում, քանդակագործությունում, ճարտարապետությունում(Վազարին տեղյակ չէր, որ բազմաթիվ ուսումնասիրողների կողմից Վերածննդի տիտան հռչակված Լեոնարդո դա Վինչիի արժանավոր մրցակից այդ բազմակի հանճարը նաև հրաշալի բանաստեղծություններ է հեղինակել)։ Հարկ է հավելել նաև, որ դեռ կենդանության օրոք նրան բնութագրել են որպես *Il Divino* *Աստվածային արվեստագետ*։

Միքելանջելոն համբավ է ձեռք բերել դեռևս վաղ շրջանի իր աշխատանքներով։ Դրանցից է նշանավոր "Պիետա" մարմարյա արձանախումբային կոմպոզիցիան (1499 թ.), որը մեծ արտահայտչականությամբ պատկերում է, թե ինչպես են ողբում Քրիստոսի մահը։ Թե՛ Հիսուսի և թե՛ ողբացողների կերպարները ներքին խաղաղություն և հոգու մեծություն են արտացոլում։

1501-1504 թվականների ընթացքում Միքելանջելոն կերտել է Դավիթի քանդակը՝ հրեա գեղեցիկ մի երիտասարդի, ով պարտության է մատնել առասպելական հսկա Գողիաթին։ Հերոսը պատկերված է ֆիզիկական և ներքին լարվածության պահին։ Արձանը, որ ունի հինգ մետր բարձրություն, ներկայումս համարվում է Ֆլորենցիայի խորհրդանիշը։ Դրա ընդօրինակված տարբերակը այժմ տեղադրված է Ֆլորենցիայի քաղաքապետարանի առջևի հրապարակում (բնօրինակը գտնվում է Ֆլորենցիայի գեղարվեստի ակադեմիայում)։

Միքելանջելոյի ամենահզոր ստեղծագործություններից են համարվում Վատիկանի Սիքստինյան մատուռի պատկերազարդումները (1508-1512 թթ.): Ստեղծագործական ու ֆիզիկական ահռելի տառապանքների գնով, որոնք ձգվել են չորս տարի, նա մատուռի առաստաղն ու պատերի վերնամասերը զարդարել է աստվածաշնչյան թեմաներով արված հիրավի հոյակապ բազմաթիվ պատկերներով, որոնք տրամաբանական դասավորվածություն ունեն։ Այդ սքանչելի որմնանկարներն արված են 13.41 x 39.01 քառակուսի մետր մակերեսի վրա։ Պատկերված են անջնջելի տպավորություն գործող 343 տիպականացված կերպարներ։

Արվեստագետը 1536 թվականին վերադարձել է այստեղ, որպեսզի, կատարելով Պողոս Երրորդ պապի պատվերը, մատուռի խորանի պատին պատկերի ահեղ դատաստանը։ Այդ որմնանկարը արտացոլում է մարդկության մեծագույն ողբերգությունը՝ աշխարհի կործանումը։ Նախորդ պատկերազարդումներից անցել էր քսան տարուց ավելի ժամանակ, և զգացվում է, որ այդ ընթացքում արվեստագետի աշխարհայացքն ու ձեռագիրը լուրջ, դրամատիկ փոփոխություններ են կրել։ Այս աշխատանքում ի ցույց է հանված նաև հենց իր՝ արվեստագետի հոգու ճգնաժամը, գործի է դրված պատկերավորման մի բոլորովին նոր համակարգ, որը տիրապետող է դարձել Միքելանջելոյի հետագա ստեղծագործություններում։ Որմնանկարը տոգորված է անհանգիստ խռովքով, տագնապով, սարսափով, վհատությամբ։

Կյանքի վերջին տարիներին Միքելանջելոյի հոգեվիճակը խորությամբ արտացոլվել է հատկապես Մեդիչիների տոհմական Սուրբ Լավրենտիուսի եկեղեցու մատուռում (Ֆլորենցիա) նրա ստեղծած աշխատանքներում (1520-1534 թթ.): Ճարտարապետական և արձանային անսամբլներում խորապես տպավորիչ են ժամանակի խորհրդանիշերի քանդակները՝ "Առավոտը", "Ցերեկը", "Երեկոն" ու "Գիշերը", դուքս Ջուլիանոյի ու Լորենցո Մեդիչիի արձանները և սարկոֆագների վրա տեղադրված ալեգորիկ (այլաբանական), տարակուսալի, ողբերգաշունչ ֆիգուրները (կերպարանքները)։

## Պատկերասրահ

Vatican-ChapelleSixtine-Plafond.jpg|Վատիկանի Սիքստինյան կապելլայի առաստաղի նկարազարդումներ
God2-Sistine Chapel.png|Ադամի արարումը (դրվագ)
Պատկեր:Michelangelo Buonarroti, pietà bandini, 1547-1555 circa, 02 nicodemo.jpg|*[[Ավանդադրում (Միքելանջելո)|Ավանդադրում]]*, 1547-1553 թվականների Միքելանջելոյի աշխատանքը
Պատկեր:DSC02316 Daniele Da Volterra - Ritratto di Michelangelo (1564) - Foto Giovanni Dall'Orto, 6-jan-2006.jpg|Միքելանջելոյի կիսանդրին /քանդակագործ՝ Դանիելե դա Վոլտերա 1564 թ.
Image:Michelangelo Buonarroti 045.jpg|Գերեզման իջեցնելը, Լոնդոն, Ազգային պատկերասրահ
Image:Martyrdom Michelangelo.jpg|Սուրբ Պետրոսի նահատակությունը, Վատիկանի Պաոլինա մատուռ
Image:Michelangelo_Buonarroti_-_Tondo_Doni_-_Google_Art_Project.jpg|*[[Դոնի տիրամայրը]]*, Ուֆֆիցի պատկերասրահ, Ֆլորենցիա
Image:Michelangelo's Pieta 5450 cropncleaned.jpg|Պիետա, Սուրբ Պետրոսի տաճար, Վատիկան
Image:'Dying Slave' Michelangelo JBU004.jpg|*[[Մեռնող ստրուկը]]* Լուվր, Փարիզ
Image:Michelangelo Bacchus.jpg|*[[Բաքոս (Միքելանջելո)|Բաքոս]]* Բարջելո, Ֆլորենցիա
Image:Michelangelo-Pieta 4 figures.jpg|*[[Pietà aux quatre figures|Պիետա չորս կերպարանքով]]*  Museo dell'Opera del Duomo, Ֆլորենցիա
Image:Ivresse de noe.jpg|*[[L'Ivresse de Noé (Michel-Ange)|Նոյի արբեցումը]]*, Սիքստինյան մատուռ, Վատիկան
Rome Sistine Chapel 01.jpg|Ահեղ դատաստան, Սիքստինյան մատուռ, Վատիկան
StPetersDomePD.jpg|Սուրբ Պետրոսի տաճարի գմբեթը


## Հիմնական ստեղծագործությունները
* Դավիթ. մարմար, 1501&nbsp;-&nbsp;1504, Ֆլորենցիա, Նրբագեղ արվեստների ակադեմիա
* Մադոննա Տադդեի, մարմար, մոտ 1502&nbsp;-&nbsp;1504, Լոնդոն, Արվեստների թագավորական ակադեմիա
* Մատթեոս առաքյալը, մարմար, Ֆլորենցիա, Նրբագեղ արվեստների ակադեմիա
* Մադոննա Դոնի, 1503&nbsp;-&nbsp;1504, Ֆլորենցիա, Ուֆիցի պատկերասրահ
* Մադոննա Պիտտի, մոտ 1504&nbsp;-&nbsp;1505. Ֆլորենցիա, Բարջելո ազգային թանգարան
* Մովսես, մոտ 1515, Հռոմ, Սան Պիետրո ին Վինկոլի եկեղեցի
* Հուլիոս II-ի դամբարանը, 1542&nbsp;-&nbsp;1545, Հռոմ, Սան Պիետրո ին Վինկոլի եկեղեցի
* Մահացող ստրուկը, մարմար, մոտ 1513, Փարիզ, Լուվր
* Սիքստինյան կապելլայի որմնանկարներ, Վատիկան
* Մադոննա, Ֆլորենցիա, կապելլա Մեդիչի, մարմար, 1521&nbsp;-&nbsp;1534.
* Լաուրենցիանա գրադարան, 1524&nbsp;-&nbsp;1534, 1549&nbsp;-&nbsp;1559, Ֆլորենցիա
* Կապելլա Մեդիչի, 1520&nbsp;-&nbsp;1534.
* Դուքս Ջուլիանոյի դամբարանը, կապելլա Մեդիչի, 1526&nbsp;-&nbsp;1533, Ֆլորենցիա, Սան Լորենցո եկեղեցի
* Դուքս Լորենցոյի դամբարանը, կապելլա Մեդիչի, 1524&nbsp;-&nbsp;1531, Ֆլորենցիա, Սան Լորենցո եկեղեցի
* Վախճանված տղան, մարմար, 1530&nbsp;-&nbsp;1534, Ռուսաստան, Սանկտ Պետերբուրգ, Էրմիտաժ
* Ատլանտ, 1519 և 1530&nbsp;-&nbsp;1534 թթ միջև, Ֆլորենցիա, Նրբագեղ արվեստների ակադեմիա
* Պիետա Սանտա Մարիա դել Ֆիորե տաճարի, մարմար, մոտ 1547&nbsp;-&nbsp;1555, Ֆլորենցիա, Օպերա դել դուոմո թանգարան

## Գրականություն
* Ա. Ջիվելեգով. «Միքելանջելո», «Սովետական գրող» հրատ., Երևան 1977 թ.
* 
* 
* П. Д. Баренбойм. ''МАРИЯ В ИСКУССТВЕ МИКЕЛАНДЖЕЛО: Мадонна Британского Музея'', М.: ЛУМ, 2018. ISBN 978-5-906072-30-6
* 
* 
* Карел Шульц, «Камень и боль» (текст романа в библиотеке Александра Белоусенко) 
* 
* П. Д. Баренбойм. ''Этюды о Микеланджело'' (сборник эссе). — М.: ЛУМ, 2018, 320 c., 500 экз. ISBN 978-5-906072-32-0
* П. Д. Баренбойм. ''Восточное влияние на Микеланджело: в чём мог ошибиться великий Панофский''. — М.: ЛУМ, 2017. ISBN 978-5-906072-26-9
* *Баренбойм П. Д.* Тайны Капеллы Медичи. — СПб.: Изд-во СПбГУП, 2006. ISBN 5-7621-0291-2
* Петр Баренбойм, Сергей Шиян, ''Микеланджело. Загадки Капеллы Медичи''. — М.: Слово, 2006. ISBN 5-85050-825-2
* П. Д. Баренбойм. ''Образ Моисея в творчестве Микеланджело''. — М.: ЛУМ, 2017. ISBN 978-5-906072-25-2
* П. Д. Баренбойм. ''Мария в искусстве Микеланджело: Мадонна Британского Музея''. — М.: ЛУМ, 2018, 60 с. ISBN 978-5-906072-30-6
* 
* 
* 
* 
* Ирвинг Стоун, «Муки и радости», big-library.info/?act=read&book=26322
* 
* 
* 
* 
* 
* 
* 
* 
* Peter Barenboim, «Michelangelo Drawings — Key to the Medici Chapel Interpretation», Moscow, Letny Sad, 2006, ISBN 5-98856-016-4
* Edith Balas, «Michelangelo’s Medici Chapel: a new Interpretation», Philadelphia, 1995
* James Beck, Antonio Paolucci, Bruno Santi, «Michelangelo. The Medici Chapel», London, New York, 2000
* Władysław Kozicki, Michał Anioł, 1908. Wydawnictwo Gutenberg — Print, Warszawa

## Ծանոթագրություններ

## Արտաքին հղումներ
* Микеланджело Буонарроти. Он мог все. Программа «Эха Москвы» из цикла «Всё так», Часть 1 и Часть 2
* на artcyclopedia.com
* на wga.hu
* Поэзия Микеланджело в переводе А. М. Эфроса
* Флорентийское Общество
* Александр Бурганов «Микеланджело. Рисунок. Эпоха Возрождения». Журнал «Третьяковская галерея», #4 2013 (41)
* 
* The Digital Michelangelo Project
* 
* 
* The BP Special Exhibition Michelangelo Drawings&nbsp;– closer to the master
* Michelangelo's Drawings: Real or Fake? How to decide if a drawing is by Michelangelo.
* "Michelangelo: The Man and the Myth" 

Կատեգորիա:16-րդ դարի իտալացի նկարիչներ
Կատեգորիա:Անձինք թղթադրամների վրա
Կատեգորիա:Անձինք նամականիշերի վրա
Կատեգորիա:Բանաստեղծներ այբբենական կարգով
Կատեգորիա:Իտալացի արվեստագետներ
Կատեգորիա:Իտալացի բանաստեղծներ
Կատեգորիա:Իտալացի ճարտարագետներ
Կատեգորիա:Իտալացի ճարտարապետներ
Կատեգորիա:Իտալացի նկարիչներ
Կատեգորիա:Իտալացի քանդակագործներ
Կատեգորիա:Ճարտարագետներ այբբենական կարգով
Կատեգորիա:Ճարտարապետներ այբբենական կարգով
Կատեգորիա:Վերածննդի նկարիչներ
Կատեգորիա:ԼԳԲՏ արվեստագետներ